Към момента във Facebook се тестват и други интересни уебтехнологии. Такава е например системата Air Traffic Control, която е разработена с цел „да се облекчат инженерите при процеса на моделиране на трафик направо в офисите на Facebook“. Благодарение на тази технология мрежовите специалисти могат да контролират пропускателната способност на инфраструктурата, забавянията, загубите на пакети и други важни показатели. По думите на представители на Facebook технологията Air Traffic Control позволява също да се тестват различни стандарти за мобилна мрежова връзка (EDGE, 3G и 4G), както и да се определят способи за увеличаване производителността на приложенията в т.нар. развиващи се страни.